CELEX: 22008D0951
Language: da
Date: 2008-11-18 00:00:00
Title: 2008/951/EF: AVS-EF-Ministerrådets afgørelse nr. 2/2008 af 18. november 2008 om tildeling til Somalia af midler fra 10. Europæiske Udviklingsfond

17.12.2008   
            
            
               DA
            
            
               Den Europæiske Unions Tidende
            
            
               L 338/53
            
         AVS-EF-MINISTERRÅDETS AFGØRELSE Nr. 2/2008
   af 18. november 2008
   om tildeling til Somalia af midler fra 10. Europæiske Udviklingsfond
   (2008/951/EF)
   AVS-EF-MINISTERRÅDET HAR —
   under henvisning til AVS-EF-partnerskabsaftalen undertegnet i Cotonou den 23. juni 2000 og revideret i Luxembourg den 25. juni 2005 (1), særlig artikel 93, stk. 6, og
   ud fra følgende betragtninger:
   
               (1)
            
            
               Ved AVS-EF-Ministerrådets afgørelse nr. 3/2001 (2) blev der tildelt et beløb på 149 mio. EUR til samarbejde med Somalia med henblik på udviklingsfinansiering for perioden frem til udgangen af 2007 fra 8. og 9. Europæiske Udviklingsfond (EUF) i henhold til artikel 93, stk. 6, i AVS-EF-partnerskabsaftalen. Denne bestemmelse gør det muligt for AVS-EF-Ministerrådet at yde en særlig støtte til AVS-stater, der var part i de tidligere AVS-EF-konventioner, men som i mangel af normalt etablerede statslige institutioner ikke har været i stand til at undertegne eller ratificere AVS-EF-partnerskabsaftalen.
            
         
               (2)
            
            
               Ved afgørelse nr. 3/2007 (3) truffet af AVS-EF-Ministerrådet den 25. maj 2007 om ændring af afgørelse nr. 3/2001 blev denne tildeling til Somalia øget med 36 144 798 EUR fra 9. EUF.
            
         
               (3)
            
            
               Den reviderede AVS-EF-partnerskabsaftale, herunder den flerårige finansielle ramme for 2008-2013 i bilag Ib (4), trådte i kraft den 1. juli 2008. Artikel 93, stk. 6, finder fortsat anvendelse på Somalia.
            
         
               (4)
            
            
               For at sikre videreførelse af støtten til Somalias befolkning bør der tildeles midler til dette formål fra 10. EUF til dækning af perioden 2008-2013.
            
         
               (5)
            
            
               Somalia bør have tildelinger fra 10. EUF svarende til, hvad der ydes lande i gruppen af AVS-stater, som har ratificeret AVS-EF-partnerskabsaftalen. Hvis Somalia havde været omfattet af 10. EUF’s støttetildelingsmodel, som er baseret på de kriterier for behov og resultater, der er fastlagt i artikel 3 i bilag IV til AVS-EF-partnerskabsaftalen, ville tildelingen have beløbet sig til 212 mio. EUR til dækning af makroøkonomisk bistand, sektorpolitikker, programmer og projekter til støtte for fællesskabsbistandens målsektorer og andre sektorer og til 3,8 mio. EUR til dækning af uforudsete behov, som defineret i samme artikel. Der bør derfor ydes tilsvarende beløb i særlig støtte.
            
         
               (6)
            
            
               AVS-EF-Ministerrådet blev den 25. maj 2007 enige om at overdrage Ambassadørudvalget sin beføjelse til at fuldende arbejdet med revisionen af den særlige støtte til Somalia under 10. EUF —
            
         TRUFFET FØLGENDE AFGØRELSE:
   Artikel 1
   1.   Der tages et beløb på 215,8 mio. EUR fra den 10. Europæiske Udviklingsfonds reserve til nationalt og regionalt samarbejde til særlig støtte til fordel for Somalia i overensstemmelse med artikel 93, stk. 6, i AVS-EF-partnerskabsaftalen. Af dette beløb:
   
               a)
            
            
               anvendes 212 mio. EUR til institutionsopbygning og aktiviteter med henblik på social og økonomisk udvikling, idet der tages særligt hensyn til de mest udsatte befolkningsgruppers behov. Denne tildeling programmeres under en særlig bistandsstrategi
            
         
               b)
            
            
               anvendes 3,8 mio. EUR til uforudsete behov, såsom nødhjælp, hvis en sådan hjælp ikke kan finansieres over EU’s budget.
            
         2.   Kommissionen varetager funktionen som national anvisningsberettiget for programmeringen og gennemførelsen af denne tildeling i overensstemmelse med artikel 4, stk. 5, i bilag IV til AVS-EF-partnerskabsaftalen.
   Artikel 2
   Europa-Kommissionen anmodes om at træffe de nødvendige foranstaltninger til gennemførelsen af denne afgørelse.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 18. november 2008.
      
         
            På AVS-EF-Ministerrådets vegne, efter bemyndigelse,
         P. SELLAL
         
         
            formand for AVS-EF-Ambassadørudvalget
         
      
   
   
      (1)  EUT L 209 af 11.8.2005, s. 27.
   
      (2)  EFT L 56 af 27.2.2002, s. 23.
   
      (3)  EUT L 175 af 5.7.2007, s. 36.
   
      (4)  EUT L 247 af 9.9.2006, s. 22.